Lo no tabata posibel pa kometé e atakenan terorista ku ta grabá den nos memoria kolektivo
sin sèn, sin un ret, òf sin otro medionan.
E aktonan ku tin komo meta final pa hasi aktividatnan terorista posibel
òf pa prepará kaminda pa nan,
yama finansiamentu di terorismo.
Esaki ta inkluí tur forma di asistensia
duná na grupo terorista òf na individuo ku intenshon terorista.
Sigun Kódigo Penal, esaki ta un echo kastigabel.
Hopi bia, hende ta menshoná finansiamentu di terorismo i labamentu di plaka pareu.
Tòg, tin un diferensia fundamental.
Labamentu di plaka ta trata di disimulá sèn optené for di krímen,
i finansiamentu di terorismo ta trata di disimulá e destinashon di e plaka.
Es desir, serka finansiamentu di terorismo,
e sèn pa finansiá terorismo por bini di fuentenan legal, tambe.
Pensa por ehèmpel na sueldo.
Aki por distinguí kuater fase.
Kolektá, Transportá, Warda, Usa.
Den e promé fase, e persona òf e organisashon ta kolektá fondo
pa finansiá su akto terorista.
Por ehèmpel dor di rekoudá fondo (crowdfunding).
Den e siguiente fase, ta transportá e fondonan via e sistema finansiero.
Por ehèmpel, dor di depositá e sèn ku a dona riba un kuenta,
i dor di transferí esaki for di einan riba tur sorto di kuenta diferente.
Despues mester warda e medionan na un lugá unda nan no ta yama atenshon.
Tin hopi manera pa hasi esaki: por ehèmpel, riba kuenta di un persona hurídiko,
riba tarheta di pago prepago, òf komo sèn kèsh.
Finalmente, e medionan mester yega einan unda e echo terorista ta tuma lugá
òf for di unda e organisashon terorista ta operá.
Por hasi esaki via e sistema bankario,
pero tambe por ehèmpel via crypto òf via merkansia.
Den e delaster fase, ta usa e medionan pa un meta terorista.
Por ehèmpel, pa kompra di arma òf otro ekipo,
òf pa sigui un entrenamentu spesífiko ku ta nesesario pa por ehekutá e akto terorista.
Por saka datonan balioso for di e fluhonan finansiero relatá na e kuater fasenan aki.
Ku ayudo di e inteligensia finansiero aki, huntu ku tur nos partnernan,
nos por kontribuí no solamente na haña e terorista,
sino tambe na prevenshon di terorismo, tantu na Hulanda komo den eksterior.
FIU-Nederland, e poder di inteligensia finansiero.